Мемлекет басшысы «Төртінші өнеркәсіптік революция жағдайындағы дамудың жаңа мүмкіндіктері» Қазақстан халқына жолдауында білім берудің барлық деңгейінде математика және жаратылыстану ғылымдарын оқыту сапасын күшейту керектігін атап өтті. Бұл — жастарды жаңа технологиялық қалыпқа дайындаудың маңызды шарты.

Жаңа оқу жылында еліміздің жоғары оқу орындары мен колледждерінде де өзгерістер болады. Егер өткен 2–3 жылда жалпы орта білім беру мәселесіне баса назар аударылса, биыл Білім және ғылым министрлігінде еңбек нарығына мамандарды даярлап шығаратын ұйымдардың сапасын арттыру бағытына көбірек басымдық берілді.

Мемлекет басшысының тапсырмасы бойынша «Баршаға арналған тегін кәсіптік техникалық білім беру» жобасы аясында мемлекеттік тапсырыс бойынша оқитын студенттердің үлесі 54%-ға дейін ұлғайтылды. Бұл азаматтарды сұранысқа ие мамандықтарға оқытуға мүмкіндік берді, ал оның нәтижесі — еңбекке орналастыру деңгейін арттыру болмақ.

Қазақстандағы әлеуметтік ортаны дамытуды жалғастыру мақсатында, Елбасы білім беру гранттарын ұлғайтуды тапсырды: өткен жылы 10 мыңға, және тағы 20 мыңға — осы жылы. Сол себепті ЖОО-лардың сапа жолындағы жауапкершілігі — №1 міндетке айналды. ҚР БҒМ-де бұл мәселені қалай шешпек? Алдымен, Министрлік түлектердің жұмысқа орналасу деңгейіне негізделген рейтинг базасында ЖОО-лардан жұмысқа орналасу деңгейі төмен мамандықтар бойынша лицензияларды қайтарып алу шараларын қабылдай бастайды. Биыл 17 лицензия қайтарып алынды. Жұмыс алдағы уақытта күшейтіледі. Бұл ЖОО-ларды негізгі бағыттар бойынша бейімдеуге әкеледі. Дипломы сұранысқа ие емес жерде, мамандыққа оқытудың мәні жоқ. Соның нәтижесінде бітірушілердің жұмыспен қамтылу пайызы артады.